Magyarországon is jól ismert örökzöld növény. Leggyakoribb gazdanövényei: almafa, nyárfa, fűzfa, akácfa. Ezeknek a fáknak az ágain gömbölyű bokrokat képez.

Levelei zöldessárga színűek. Márciusban-áprilisban virágzik. Termése ragadós bogyó. A bogyó késő ősszel érik, s elterjesztésében a madarak is segítenek.

Karácsony környékén díszítésre használják. Tartós asztali és mennyezeti dísz készíthető belőle. A kint felkötött fagyöngy sokkal tovább marad üde és zöld, mint a bent fellógatott csokor.

A fagyöngyöt a gyógyításban is használják. Akinek magas a vérnyomása, a fagyöngy segítségével leküzdheti azt. A fagyöngy csak orvosi rendeletre szedhető, mivel a levelei és a bogyói tartalmaznak mérgező hatóanyagokat.

A szöveg a <https://hu.wikipedia.org/wiki/Fehér_fagyöngy> oldalon található leírás alapján készült.